Amed de 5ê nîsane de sereştişê keyeyan de 26 cinîyî hetê polîsanê tirkan ra ameybî destbendkerdene înan 11 cinîyî ameyî tepiştene.
Aktîvîsta TJA Zelale Bîlgîn, Endamê Meclîsê Şaredarîya Amedî Bahare Karakaş û Rabîa Tekas vizêr sewqê edlîye bîyî. Dima ke îfadeyê înan ame girewtene cinîyî bi îdîaya 'endamîya rêxistine' tepişîyayî û erşawîyayî Zîndanê Amedî. Bi nê hawayî heta nika nê 26 cinîyan ra 11 cinîyî tepişîyayî.
Verî zî Sevale Gulmez, Fîgene Aras, Nurşene Akbal, Ayşene Kanuş, Leyla Akgul, Satîye Ok û Şehrîban Zugurlu bi heman îdîayî tepişîyabî. Derheqê Maya Haştîye Nezahate Teke de zî bira hepsê keyeyî dîyabî.
Muxabîra Jinnewsî Bêrîtane Canozer zî tede 16 cinîyî pê şertê kontrolê edlî vera dîyaybî.
